b'\n_START_ARTICLE_\nBrezov pedic\n_START_SECTION_\nOpis in biologija\n_START_PARAGRAPH_\nOdrasli metulji imajo razpon kril med 35 in 60 mm._NEWLINE_V Sloveniji imajo metulji eno generacijo letno in letajo med majem in avgustom, v jugozahodnem delu Severne Amerike pa se letno pojavljata dve generaciji. Gosenice se hranijo z listi mnogih razli\xc4\x8dnih zelnatih in lesnatih rastlin._NEWLINE_Pri tem pedicu se pojavlja industrijski melanizem. V zelo onesna\xc5\xbeenih obmo\xc4\x8djih se bolj izra\xc5\xbea alel, ki kodira skoraj \xc4\x8drne osebke, ob izbolj\xc5\xa1anju razmer pa se z naravno selekcijo spet za\xc4\x8dnejo pojavljati bolj beli osebki.'